วิเคราะห์ตลาดภาคบ่าย – บล.เอเอสแอล
บริษัทหลักทรัพย์ เอเอสแอล สรุปทิศทางและแนวโน้มตลาดบ่ายนี้
26 ส.ค. 2558

ภาครวมตลาดภาคเช้า
ดัชนีไทย SET ปิดบวก 1,331.67 (+7.79 จุด,+0.59%) กรอบ 1314-1334 มูลค่าการซื้อขาย  23,269.36 ลบ. มีแรงมากในหุ้นกลุ่ม BANK ENERG ICT CONS COMM  และแรงขายหุ้นในกลุ่ม CONMAT PETRO PROP  
ตลาดหุ้นเอเชีย อยู่แดนบวกแล้ว โดย ณ เวลาที่ตลาดหุ้นไทยปิดภาคเช้า ตลาดหุ้นจีน +3.23% ดัชนีฮั่งเส็ง +0.4% ดัชนีตลาดนิเคอิ +3.04% ตลาดหุ้นเกาหลี +2.53% จากมาตรการของธนาคารกลางจีนประกาศลดอัตราดอกเบี้ยเงินกู้ระยะ 1 ปี ลง 0.25% มาอยู่ที่ 4.6% และปรับลดอัตราดอกเบี้ยเงินฝากลง 0.25% เหลือ 1.75% โดยจะมีผลบังคับใช้ในวันนี้ นอกจากนั้นยังได้ปรับลดอัตราการกันสำรองของธนาคารพาณิชย์ (RRR) ลง 0.50% โดยจะมีผลบังคับใช้ตั้งแต่วันที่ 6 ก.ย. โดยต้องติดตามว่าจะสร้างความเชื่อมั่นให้นักลงทุนได้หรือไม่ หากมีก็คงช่วยภาพรวมให้ตลาดหุ้นฟื้นได้สามารถฟื้นตัวได้ ทำให้ดัชนีหุ้นไทยเคลื่อนไหวในทิศทางเดียวกับตลาดในภูมิภาค
ด้านปัจจัยในประเทศ นายอาคม รมว.คมนาคม ในฐานะเลขาธิการ สศช.หรือสภาพัฒน์ กล่าวว่า เศรษฐกิจไทยในช่วงครึ่งปีหลังน่าจะเติบโตได้ดีกว่าครึ่งปีแรกที่เติบโตได้ราว 2.9% โดยมีภาคการท่องเที่ยวและการลงทุนภาครัฐช่วยผลักดันการเติบโต โดยเฉพาะในช่วงไตรมาส 4/58 ซึ่งจะมีการใช้งบลงทุนสร้างถนน 4 หมื่นล้านบาท และเริ่มการใช้จ่ายงบประมาณปี 59 เชื่อว่าจะทำให้เศรษฐกิจเติบโตเพิ่มขึ้นอีก 1%
หุ้นบวกดัชนี CPF KBANK TRUE PTT KTB SSC HMPRO BDMS ADVANC TOP IRPC SUPER 
หุ้นลบดัชนี SCC LH PTTEP DELTA CPALL BEC IVL BCP ROBINS MINT RATCH TUF HANA
 
แนวโน้มตลาดและหุ้นที่น่าสนใจภาคบ่าย
ดัชนีมีแนวต้านสำคัญที่ 1,336
ดัชนีรีบาวน์กลับขึ้นในลักษณะ V-Shape มีเป้าหมายทางเทคนิคที่ 1,336 ซึ่งเป็นจุดพิจารณาสำคัญ หากยืนได้ มีโอกาสปรับตัวขึ้นทดสอบ 1,350 จุด หากยืนไม่ได้ คาดว่าจะย่อตัวลงทดสอบแนวรับแรกที่ 1,320  
 
SCB (ราคาปิดภาคเช้า 136.50)
แนะนำซื้อเก็งกำไร: ราคาสามารถยืนเหนือแนวรับที่ 134.00 ได้ มีโอกาสเกิดการรีบาวน์ระยะสั้นขึ้นทดสอบแนวต้านแรกที่ 143.50 โดยมี 133.5 เป็นจุดตัดขาดทุน
 
BMCL (ราคาปิดภาคเช้า 1.74)
แนะนำซื้อเก็งกำไร: ราคายืนเหนือเส้นแนวรับสำคัญที่ 1.72 ได้ พร้อมเกิดสัญญาณซื้อในกราฟราย ชม. มีโอกาสปรับตัวขึ้นทดสอบแนวต้านแรกที่ 1.84 โดยมี 1.70 เป็นจุดตัดขาดทุน